Артур Лясько

**Артур Лясько** (нарадзіўся 25 траўня 1984 году, Баранавічы, БССР) — колішні беларускі футбаліст, брамнік.

## Кар’ера
### «Дынама» Менск
Пачаў займацца футболам у ДЮСШ роднага гораду Баранавічы. Да шаснаццаці гадоў трэніраваўся ў родным горадзе, потым прыехаў у Менск, паступіўшы ў РДУВАР. У васямнаццаць гадоў патрапіў у «Дынама». Спачатку гуляў у дублі, потым за «Дынама-Юні», але потым трапіў у асноўную каманду. У 2004 годзе разам з камандай перамог у чэмпіянаце Беларусі. Таксама ў камандзе правёў 8 матчаў у эўракубках.

У чарговым матчы чэмпіянату Беларусі супраць «Гомелю», Лясько атрымаў цяжкую траўму. Раман Васілюк, нападнік «Гомелю» выйшаў з Артурам сам насам, ён кінуўся напярэймы й адбылося сутыкненьне. Каленам Васілюк трапіў у галаву Лясько, іншай нагой — у жывот, пасьля чаго Артур страціў прытомнасьць і ачуняў толькі ў шпіталі. Дыягназ лекараў — закрытая чэрапна-мазгавая траўма, страсеньне мозгу, закрытае траўматычнае пашкоджаньне кішэчніка, правай ныркі й падстраўнікавай залозы.

### «Крыўбас»
У лютым 2008 году падпісаў кантракт з крывароскім «Крыўбасам». У камандзе саступаў месца асноўнага брамніка спачатку Яўгену Баравіку, а пасьля Ісьлі Хідзі. У асноўным Лясько гуляў за дубль, а за аснову «Крыўбасу» правёў толькі два матчы супраць данецкага «Шахтару» (4:2) й харкаўскага «Мэталісту» (1:3). У сьнежні 2009 году Артур Лясько разарваў кантракт з «Крыўбасам» і атрымаў статус вольнага агента.

### «Пюнік»
Узімку 2010 году знаходзіўся на праглядзе ў менскім МТЗ-РІПА. У сакавіку 2010 году быў запрошаны сэлекцыянэрамі «Пюніку» на прагляд. Пасьля шэрагу гульняў, у якіх паказаў выдатную гульню, быў заключаны кантракт з клюбам. Разам з клюбам аформіў хет-трык, у выглядзе чэмпіёнскіх мэдалёў, кубка й супэркубка Армэніі. У 25-ці праведзеных матчах — 13 былі згуляныя на нуль.

### Пасьля «Пюніку»
Пасьля заканчэньня сэзону перайшоў у «Менск», зь якім заключыў кантракт на два гады. У жніўні 2013 году пакінуў «Слуцак» і перайшоў у «Гомель», зь якім заключыў кантракт да канца сэзону. У студзені 2014 году вярнуўся ў «Слуцак». У сакавіку 2017 году перайшоў у менскае «Тарпэда», якое пакінуў у чэрвені 2017 году. У жніўні 2017 году падпісаў кантракт з клюбам «Баранавічы». У студзені 2018 году перайшоў у клюб «Ліда», які пакінуў у жніўні 2018 году. У жніўні 2018 году перайшоў у клюб «Энэргетык-БДУ».

## Дасягненьні
**[[Дынама Менск (футбольны клюб)|Дынама Менск]]**
* Чэмпіён Беларусі: 2004
* Срэбраны прызэр чэмпіянату Беларусі (2): 2005, 2006

**[[Пюнік Ерэван|Пюнік]]**
* Чэмпіён Армэніі: 2010
* Уладальнік Кубка Армэніі: 2010
* Уладальнік Супэркубка Армэніі: 2010

## Статыстыка

## Крыніцы

## Вонкавыя спасылкі
* Профіль на сайце «Слуцку»
* Профіль на сайце «Гомелю»
* Профіль на афіцыйным сайце ФК «Менск»
* Профіль на сайце transfermarkt.co.uk
* Профіль на сайце weltfussball.com
* Статыстыка «ПБ-Инфо»

Катэгорыя:Нарадзіліся ў Баранавічах
Катэгорыя:Беларускія футбалісты
Катэгорыя:Футбалісты клюбу «Дынама» Менск
Катэгорыя:Футбалісты клюбу «Крыўбас» Крывы Рог
Катэгорыя:Футбалісты клюбу «Пюнік» Ерэван
Катэгорыя:Футбалісты клюбу «Менск»
Катэгорыя:Футбалісты клюбу «Слуцак»
Катэгорыя:Футбалісты клюбу «Гомель»
Катэгорыя:Футбалісты клюбу «Тарпэда» Менск
Катэгорыя:Футбалісты клюбу «Баранавічы»
Катэгорыя:Футбалісты клюбу «Ліда»
Катэгорыя:Футбалісты клюбу «Энэргетык»-БДУ Менск